open-index/open-wikipedia-markdown huggingface dataset:
இரெஜினால்டு இலாசன் வாட்டர்பீல்டு

**இரெஜினால்டு இலாசன் வாட்டர்பீல்டு** *(Reginald Lawson Waterfield)*  (12 ஏப்பிரல் 1900 – 10 ஜூன் 1986, வுடுசுட்டன்)  ஒரு பிரித்தானியக் குருதியியலாளரும் பயில்நிலை வானியலாளரும் ஆவர். இவர் வானியலிலும் வால்வெள்ளி ஒளிப்படவியலிலும் சிறப்புப் புலமை பெற்றிருந்தார். இவர் 1914 நவம்பர் 25 இல் பிரித்தானிய வானியல்கழகத்துக்கும்1915 நவம்பர் 10 இல் அரசு வானியல் கழகத்துக்கும் தேர்ந்தெடுக்கப்பட்டார். இந்த இரண்டு தேர்வுகளும் வில்லியம் எர்பெர்ட் சுட்டீவன்சனின் முன்மொழிவால் இயன்றன. இவர் 1931 இலிருந்து 1942 வரை பிரித்தானிய் வானியல் கழகத்தின் செவ்வாய்ப் பிரிவுக்கு இயக்குநராகவும் பின்னர்1954 இலிருந்து 1956 வரை அதன் தலைவராகவும் இருந்தார். இவர் தன் வானியல் ஆய்வுக்காக, 1942 இல் ஜாக்சந்குவில்ட் பதக்கத்தை வென்றார். இரண்டாம் உலகப் போருக்குப் பிறகு, போலியோ தாக்கத்தால் உருள்கதிரையைப் பயன்படுத்தலானார். 1645 வாட்டர்பீல்டு எனும் சிறுகோள் இவரது நினைவாகவும் இவரது ஒன்றுவிட்ட உடன்பிறப்பான வில்லியம் பிரான்சிசு எர்ழ்செல்(1886-1933) நினைவாகவும் பெயரிடப்பட்டது. எர்ழ்செலும் பிரித்தானிய வானியல் கழக உறுப்பினராகவும் அரசு வானியல் கழக ஆய்வுறுப்பினராகவும் திகழ்ந்தவர் ஆவார்.

இவர் புகழ்பெற்ற ஆசிரியரும் பாதிரியாருமான இரெஜினால்டு வாட்டர்பீல்டின் மகனாவர்.

## நூல்கள்
இவர் பின்வரும் இரண்டு வானியல் நூல்களை எழுதியுள்ளார்:-

• வானியலில் நூறாண்டுகள், 1938.

• சுழலும் வானகம், 1942.

## நினைவேந்தல்கள்
QJRAS vol 28 (1987), p.&nbsp;544

JBAA vol 97 (1987), p.&nbsp;211

BMJ  vol 293 (1986), p.&nbsp;214

## மேற்கோள்கள்

பகுப்பு:பிரித்தானிய வானியலாளர்கள்
பகுப்பு:1900 பிறப்புகள்
பகுப்பு:1986 இறப்புகள்
எக்சோசீடசு

***எக்சோசீடசு*** (*Exocoetus*) என்பது பறக்கும் மீன் பேரினமாகும். இது ஒரு எலும்பு மீன் வகையினைச் சார்ந்தது. உடல் முழுவதும் வட்டவுறு செதில்களால் மூடப்பட்டிருக்கும். வாய் அகலமானது, தாடைகள் பற்களைக் கொண்டுள்ளன. இது ஒரு கடல் மீன். வால்பகுதியில் வயிற்றுப்புற  மடல் *ஹைபோபாடிக்* துடுப்பாகக் காணப்படும்.

## சிற்றினங்கள்
*எக்சோசீடசு* பேரினத்தில் ஐந்து சிற்றினங்கள் அங்கீகரிக்கப்பட்டுள்ளன. அவை:

* *எக்சோசீடசு கிபோசசு*   பாரின் & சகோவ்சுகோய், 2000 (கடல் பறக்கும் மீன்)
* *எக்சோசீடசு மோனோசிரசு* ரிச்சர்ட்சன், 1846 (பார்பெல் பறக்கும் மீன்)
* *எக்சோசீடசு அப்டுசிரோசிரிசு* குந்தர், 1866 (இரு இறக்கை பறக்கும் மீன்) 
* *எக்சோசீடசு பெருவியனசு*  பாரின் & சகோவ்சுகோய், 2000 (பெருவியன் பறக்கும் மீன்)
* *எக்சோசீடசு வாலிடனசு* லின்னேயசு, 1758 (பறவை கோலா)

## மேற்கோள்கள்

பகுப்பு:மீன் பேரினங்கள்
இரிச்சர்டு உகு சுட்டாய்

**இரிச்சர்டு உகு சுட்டாய்** *(Richard Hugh Stoy)*  (1910&ndash;1994) ஓர் இருபதாம் நூற்றாண்டு பிரித்தானிய வானியலாளரும் பிரித்தானியப் பேரரசாணை பெற்றவரும் எடின்பர்கு அரசு கழக ஆய்வுறுப்பினரும் அரசு வானியல் கழக ஆய்வுறுப்பினரும்FRSSAS தென்னாப்பிரிக்கா அரசு வானியல் கழக ஆய்வுறுப்பினரும் ஆவார், இவர் தென்னாப்பிரிக்கப் பணிகளுக்காக பெரிதும் நினிவுகூரப்படிகிறார். இவரைத் **திக் சுட்டாய்** என இவரது நண்பர்கள் அழைக்கின்றனர்.

## வாழ்க்கை

இவர் 1910 ஜனவரி 31 இல் வுல்வர்காம்ப்டனில்பிறந்தார். இவர் உகு விக்டர் சுட்டீவன் சுட்டாய்க்கும் அவரது மனைவி எல்லென் பிரான்சிச்ய் சான்னிங்குக்கும் ஐந்தாம் மகனாகப் பிறந்தார். இவர் வுல்வர்காம்ப்டன் இலக்கணப் பள்ளியில் படித்தார். இங்கே இவரது கணித ஆசிரியர் இவரை வானியலுக்கு அறிமுகப்படுத்தியுள்ளார்.

இவர் கேம்பிரிட்ஜ் பல்கலைக்கழக கோன்வில்லி, கியசு கல்லூரியில் இடம்பிடித்தார். இங்கு பேரா. ஆர்த்தர் எடிங்டனிடமும் பேரா. எஃப். ஜே. எம். சுட்டிரேட்டனிடமும் வானியலைப் ப்யின்றார். இவருரோடெரிக் ஆலிவர் இரெடுமனிட்ம் ஒளிப்பட ஒளியளவியலைக் கற்றார். இவர் த்ன் முதல் முனைவர் ப்ட்டத்தை 1924 இல் பெற்றார். பின்னர், பொதுநலவாய கல்விநல்கையின் கீழ் சிலகாலம் இலிக் வான்காணகத்தில் இருந்தார்.

இவர் 1935 இல் கேப் வான்காண்கத்தில் ஜான் ஜாக்சனுக்கு முதன்மை உதவியாளராக பணியமர்த்தப்பட்டார். இவர் 1950 இல் இயக்குராரகப் பதவி உயர்வு பெற்றார். இவர் 1945/6 இல் தென்னாப்பிரிக்க வானியல் கழகத் தலைவ்ரானர். இவர் 1965 இல் கில் பதக்கத்தை வென்றார். இவருக்கு 1957 இல் பிரித்தானியப் பேரரசணை வழ்ங்கப்பட்டது.

இவர்1968 இல் எடின்பர்கு வான்காணக இணை இயக்குநராக எடின்பர்கு நகருக்குச் சென்றார். இவர் 1970 இல் எடின்பர்கு அரசு கழகத்தில் ஆய்வுறுப்பினராக தேர்ந்தெடுக்கப்பட்டார். இவருக்காக முன்மொழிந்தவர்கள் உகு ஏ. குரூக், வால்டேர் சுட்டிபுசு, எம். ஜே. சுமித்து, உகு எர்னெசுட்டு பட்லர் ஆகியோர் ஆவர்.

ஒராண்டு உடல்நலமில்லாததால், இவர் 1975 இல் ஓய்வு பெற்ரார் இவர் எடின்பர்கில் 1994 நவம்பர் 8 இல் இறந்தார். இவரின் அடக்கப்பணிகள் கேசில் தெரேசில் உள்ள புனித மாற்கு ஒன்றிப்பு பேராயத்தில் நிகழ்ந்தேறின.

## குடும்பம்
இவர் 1940 இல் கேப்டவுனில் உள்ளூர் ஆசிரியான மேரி பிரவுன் ஜான்சுட்டோனை மணந்தார். இவர்களுக்கு பிரான்சிசு ஆன்னி சுட்டாய்(மகள்),  இராபெர்ட் அதிரியான் சுட்டாய்(மகன்) கியோர்கினா வய்லெட் சுட்டாய்(கில்லி)(மகள்) என மூன்று குழந்தைகள் உண்டு.

## வெளியீடுகள்
**அனைவருக்குமான வானியல்* (1974)

## மேற்கோள்கள்

பகுப்பு:1910 பிறப்புகள்
பகுப்பு:1994 இறப்புகள்
பகுப்பு:பிரித்தானிய வானியலாளர்கள்
பிலிப் எர்பெர்ட் கோவெல்

**பிலிப் எர்பெர்ட் கோவெல்** *(Philip Herbert Cowell)*  (1870 – 1949) ஒரு பிரித்தானிய வானியலாளரும் அரசு கழக ஆய்வுறுப்பினரும் ஆவார்.

இவர் இந்தியாவின் கொல்கத்தா நகரத்தில் 1870 ஆகத்து 7 இல் பிறந்தார். இவர் ஈட்டன் கல்லூரியிலும் கேம்பிரிட்ஜ் டிரினிட்டி கல்லூரியிலும் கல்வி பயின்றுள்ளார். இவர் 1896 இல் அரசு கிரீன்விச் வான்காணகத்தில் துணை முதன்மை உதவியாளரானார். பின்னர், இவர் 1910 இலிருந்து 1930 வரை எச். எம். நாவாய் வழிகாட்டு அட்டவணை அலுவலகத்தின் கண்காணிப்பாளராக ஆனார். இவர் வான்பொருள் இயக்கவியலில் குறிப்பாக, சிறுகோள், வால்வெள்ளி வட்டணை இயக்கத்தில் சிறப்புப் புலமை பெற்றார். இவர் நிலா இருப்பு பற்றிய கோட்பாட்டு, நோக்கீட்டுக் குழறுபடிகளை ஆழமாக ஆய்வு செய்தார்.

கோவெல் 1896 பிப்ரவரி 14 இல் அரசு வானியல் கழக ஆய்வுறுப்பினராக தேர்ந்தெடுக்கப்பட்டார். இவர் 1897 அக்தோபர் 27 இல் பிரித்தானிய வானியல் கழக உறுப்பினராகவும் தேர்ந்தெடுக்கப்பட்டார். இவர் 1906 மே 3 இல் அரசு கழக ஆய்வுறுப்பினராக தேர்ந்தெடுக்கப்பட்டார். கோவெல் 1911  இல் அரசு வானியல் கழகப் பதககத்தினய்ப் பெற்றார்.

இவர்1909 இல் 4358 இலின் எனும் 10-கிலோமீட்டர் அளவுள்ள முதன்மைப் பட்டைச் சிறுகோளையும் இயூனோமியா உறுப்புப் பொருளையும் கண்டுபிடித்தார்.

இவர்களுடைய ஆல்லே வால்வெள்ளி ஆய்வுக்காக 1910 இல் கோவெல்லும்  d ஆந்திரூ கிளாடி தெ லா செரூ குரோம்மெலினும் இணைந்து பிரிக்சு யூல்சு ஜான்சன் எனும் பிரெஞ்சு வானிய்ல் கழகத்தின் மிக உயர்ந்த விருதையும் வானியல் நிறுவனத்தின் இலிண்டுமன் பரிசையும் பெற்றனர்.

இவர் 1949 ஜூன் 6 இல் சப்போக்கில் உள்ள ஆல்டெபர்கில் இறந்தார். முதன்மைப் பட்டை 1898 கோவெல் சிறுகோள் இவரது நினைவாகப் பெயரிடப்பட்டது.

## மேற்கோள்கள்
 
## வெளி இணைப்புகள்
* 

பகுப்பு:1870 பிறப்புகள்
பகுப்பு:1949 இறப்புகள்
பகுப்பு:பிரித்தானிய வானியலாளர்கள்
பகுப்பு:சிறுகோள் கண்டுபிடிப்பாளர்கள்
சாங் அரசமரபு மீதான மங்கோலியப் படையெடுப்பு

**சாங் அரசமரபு மீதான மங்கோலியப் படையெடுப்பு** ஒக்தாயி கானின் தலைமையில் தொடங்கப்பட்டு குப்லாய் கானின் தலைமையின் கீழ் முடிக்கப்பட்டது. மங்கோலியப் பேரரசின் ஒரு பிரிவான யுவான் அரச மரபின் கீழ் கண்டப்பகுதி கிழக்கு ஆசியா முழுவதையும் ஆட்சி செய்யும் மங்கோலியர்களின் கடைசிப் படியாக இது நடைபெற்றது. மங்கோலியப் பேரரசின் கடைசிப் பெரிய இராணுவ சாதனையாக இது கருதப்படுகிறது.
thumb|200x200px
link=//upload.wikimedia.org/wikipedia/commons/thumb/2/29/Song_Lizong.jpg/190px-Song_Lizong.jpg|வலது|thumb|334x334px|சாங் பேரரசர் லிசோங்
[link=//upload.wikimedia.org/wikipedia/commons/thumb/1/1b/YuanEmperorAlbumKhubilaiPortrait.jpg/220px-YuanEmperorAlbumKhubilaiPortrait.jpg|இடது|thumb|[குப்லாய் கான், மங்கோலியப் பேரரசின் ககான் மற்றும் யுவான் அரசமரபின் பேரரசர். 1294ஆம் ஆண்டு ஓவியம்.]]
[link=//upload.wikimedia.org/wikipedia/commons/thumb/9/96/Yuen_Dynasty_1294_-_Goryeo_as_vassal.png/250px-Yuen_Dynasty_1294_-_Goryeo_as_vassal.png|வலது|thumb|250x250px|தெற்கு சாங் அரசமரபு வெல்லப்பட்ட பிறகு குப்லாய் கானின் கீழ் [யுவான் அரசமரபு.]]
link=//upload.wikimedia.org/wikipedia/commons/thumb/5/57/Song_Modi.jpg/200px-Song_Modi.jpg|இடது|thumb|266x266px|சாங் அரியணைக்குக் கடைசியாக் உரிமை கோரிய பேரரசர் பிங்.

## உசாத்துணை

## ஆதாரங்கள்

* 
* 

பகுப்பு:மங்கோலியப் படையெடுப்புகள்
உட்கியாகவிக், அலாஸ்கா

**உட்கியாகவிக்** (**Utqiagvik**), ஐக்கிய அமெரிக்க நாட்டின் வடகிழக்கில் அமைந்த அலாஸ்கா மாகாணத்தின் வடக்கில் அமைந்த *வடக்கு பாரோ சரிவில்* அமைந்த தொலைதூர நகரம் ஆகும். இதன் பழைய பெயர் *பாரோ* என்பதாகும். ஆர்க்டிக் வட்டத்தில் அமைந்த பகுதிகளில் இதுவும் ஒன்றாகும்.

2020 கணக்கெடுப்பின்படி, உட்கியாகவிக் நகராட்சியின் மக்கள் தொகை 4,927 ஆகும்.

## பொருளாதாரம்
அலாஸ்காவின் வடக்கு பாரோ சரிவில் அமைந்த உட்கியாகவிக் நகரம் பெட்ரோலிய வயல்களால் வளம் கொண்டது. மேலும் கடல் உயினங்களான திமிங்கலம், சீல்காள், துருவக் கரடிகள், வால்ரஸ், கலைமான்கள் மற்றும் மீன் பிடி தொழில்கள் செழுத்து விளங்கும் நகரம் ஆகும்.மேலும் இந்நகரத்தில் ஏரிகளும், ஆறுகளும் கொண்டது. 
## புவியியல்
வட துருவத்திற்கு தெற்கில் 330 மைல் தொலைவில் அமைந்த உட்கியாகவிக் நகரம், அமெரிக்காவின் அலாஸ்கா மாகாணத்தின் வடக்கில்  அமைந்துள்ளது. இதன் பரப்பளவு 21 சதுர மைல் ஆகும். இந்நகரத்தைச் சுற்றிலும் அமெரிக்காவின் தேசிய பெட்ரோலிய வயல்கள் பொதிந்துள்ளது.

## தட்ப வெப்பம்
வட துருவத்திற்கு தெற்கில் அமைந்த உட்கியாகவிக் நகரத்தில் ஆண்டு முழுவதும் கடுங்குளிர் கொண்டது. இந்நகரத்தில்  டிசம்பர் மற்றும் சனவரி மாதங்களில் சூரியன் முற்றிலும் உதிக்காது, இருளாகவே நகரம் காட்சி அளிக்கும்.

## மேற்கோள்கள்

*

## மேலும் படிக்க
* National Science Foundation Barrow area cartography
* The Papers of Palmer W. Roberts on Eskimos at Point Barrow at Dartmouth College Library
* The Papers of Albert Dekin on the Recovered Remains of the Barrow Inuit Population at Dartmouth College Library
* The Papers of Charles D. Brower, Postmaster of Barrow at Dartmouth College Library

## வெளி இணைப்புகள்

* 
* Utqiagvik Sea Ice Webcam
* 
* Iñupiat Heritage Center (IHC) - Official museum website
* CAC (Civil Applications Committee)/USGS Global Fiducials Program web page containing scientific description and interactive map viewer featuring declassified high-resolution time-series imagery
* Barrow, Alaska Visitor's Guide
* July 1993 weather record
* Barrow land development 

பகுப்பு:அலாஸ்கா
பகுப்பு:அமெரிக்கச் சுற்றுலாத் தலங்கள்
யூபு தீவு

**யூபு தீவு** (*Yubu Island*)  சப்பான் நாட்டின் யாயாமா தீவுகளிள் அமைந்துள்ள ஒரு தீவாகும்.  இரியோமோட் தீவுக்கு கிழக்கில் 0.5 கிலோமீட்டர் தொலைவில் யூபு தீவு அமைந்துள்ளது.  துணை வெப்பமண்டல தாவரவியல் பூங்கா இத்தீவின் பெரும்பகுதியில் உள்ளடங்கியுள்ளது.

## புவியியல் மற்றும் போக்குவரத்து
link=//upload.wikimedia.org/wikipedia/commons/thumb/8/88/Yuhujima_200708.jpg/220px-Yuhujima_200708.jpg|இடது|thumb| யூபு தீவின் தெருக் காட்சி

link=//upload.wikimedia.org/wikipedia/commons/thumb/2/23/Yubu_Island_Okinawa_Pref_Japan24n4200.jpg/220px-Yubu_Island_Okinawa_Pref_Japan24n4200.jpg|இடது|thumb| இரியோமோட் தீவுக்கும் யூபு தீவுக்கும் இடையே மக்களை ஏற்றிச் செல்லும் தண்ணீர் எருமை வண்டிகள்

யூபு தீவு 0.15 கி.மீ. 2 பரப்பளவும் 2.0 கி.மீ. சுற்றளவும் கொண்ட ஒரு சிறிய தீவு ஆகும். இது இரியோமோட் தீவில் இருந்து கிழக்கே 0.5 கி.மீ. தொலைவில் அமைந்துள்ளது. யூபு தீவுக்கும் இரியோமோட் தீவுக்கும் இடையே உள்ள நீர்மட்டம் பொதுவாக முழங்கால் ஆழத்திற்கு மேல் இருக்காது.  அதிக அலையின் போது கூட நீர்மட்டம் சுமார் 1 மீட்டர் ஆழத்தில் இருக்கும். நீர் எருமை வண்டிகள் யூபு தீவுக்கும் இரியோமோட் தீவுக்கும் இடையே போக்குவரத்துக்கான வழிமுறையாகப் பயன்படுத்தப்படுகின்றன.  மேலும்  இதுவே தீவின் முக்கிய சுற்றுலா அம்சமாகவும் மாறியுள்ளது.  குறைந்த அலையாக இருக்கும்போது அலைகள் அமைதியாக இருக்கும். இந்நேரத்தில்  தீவுகளுக்கு இடையே நடந்தே செல்ல முடியும். இரியோமோட் தீவு முதல் யூபு தீவு வரையிலான கடலில் நடை போக்குவரத்துக்கு வழிகாட்டும் வகையில் பயன்பாட்டுக் கம்பங்கள் கட்டப்பட்டுள்ளன. ஒரு தாவரவியல் பூங்கா தீவின் பெரும்பகுதி முழுவதுமாக உள்ளடங்கியுள்ளது.

## வரலாறு
பசிபிக் போருக்குப் பிறகு, 1947 ஆம் ஆண்டு டேக்டோமி தீவு மற்றும் குரோசிமா தீவிலிருந்து இரியோமோட் தீவுக்கு குடிபெயர்ந்த மக்கள், யூபு தீவில் ஒரு குடியேற்றத்தை நிறுவினர். பழ மரங்கள் மற்றும் கரும்புகள் பயிரிடப்பட்டன, நீர் எருமைகள் வளர்க்கப்பட்டன.

1969 ஆம் ஆண்டு செப்டம்பர் மாதம்  26 ஆம் தேதியன்று  எல்சி சூறாவளி யூபு தீவைத் தாக்கியது. இதனால்  தீவின் பெரும்பாலான மக்கள் விரைவில் இரியோமோட் தீவுக்குச் சென்றனர்.

ஏப்ரல் 1, 1981 ஆம் ஆண்டு ஏப்ரல் மாதம் 1 ஆம் தேதியன்று  தீவில் துணை வெப்பமண்டல தாவரவியல் பூங்கா திறக்கப்பட்டது. இந்தத் தோட்டம் படிப்படியாக விரிவடைந்து தீவின் பெரும்பகுதியை நிரப்பியது.   இரியோமோட்டின் தாவரவியல் பூங்கா மற்றும் நீர் எருமை வண்டி சவாரிகள் காரணமாக தீவு பார்வையாளர்களை ஈர்க்கும் ஒரு பிரபலமான சுற்றுலா மையமாக மாறியது. 2017 ஆம் ஆண்டில், ஏறக்குறைய 201,600 சுற்றுலாப் பயணிகள் யூபுவிற்கு வருகை தந்தனர். ஒரே நாளில் உச்சமாக 1,117 பேர் வருகை தந்தனர்.

## மேற்கோள்கள்

பகுப்பு:Coordinates on Wikidata
பகுப்பு:சப்பான்
உரோஜர் ஜான் டெய்லர்

பேரா.**உரோஜர் ஜான் டெய்லர்** *(Roger John Tayler)*  (25 அக்தோபர் 1929 &ndash; 23 ஜனவரி 1997) ஒரு பிரித்தானிய வானியலாளரும் அரசு கழக ஆய்வுறுப்பினரும் பிரித்தானியப் பேரரசாணையைப் பெற்றவரும் ஆவார். இவர் உடுக்கணக் கட்டமைப்பும் படிமலர்ச்சியும், மின்னணுப் பாய்ம நிலைப்பு, அணுக்கரு வினைவழித் தனிமவாக்கம், அண்டவியல் ஆகிய புலங்களில் முதன்மையான கொடைகளை வழங்கியுள்ளார். இவர் பல பாடநூல்களை இயற்றியுள்ளார். இவர் அண்ட இய்ற்பியலில் எல்லியவாக்கச் சிக்கல்களைப் பற்றி பிரெட் அயிலுடனும் சுட்டீவன் ஆக்கிங்குடனும் கேம்பிரிட்ஜ் பல்கலைக்க்ழகத்தில் கூட்டாய்வு செய்துள்ளார்.

## கல்வி
இவர் 1940 இலிருந்து 1947 வரை சொலிகல் பள்ளியில் கல்வி பயின்றார். இவர் முதலில் ஆர்வெல்லிலும் குகாமிலும் இருந்த அணுவாராய்ச்சி நிறுவனத்திலும் பின்னர் கேம்பிரிட்ஜ் பல்க்லைக்கழகத்திலும் பணியாற்றினார். இங்கு இவர் கணிதவியல் விரிவுரையாளராகவும் கிறித்தி கல்லூரியில் பாட்த் திட்ட ஆய்வுறுப்பினராகவும் இருந்தார். பின்னர், இவர் 1966 இல் சுசெக்சு பல்கலைக்கழகத்துக்கு சென்றார். இவர் 1969 இல் வானியல் பேராசிரியராக இலண்டன் கிரெழ்சாம் கல்லூரியில் பணியமர்த்தப்பட்டார்.

## வாழ்க்கைப்பணி
இவர் அரசு வானியல் கழகத்தில் 1971 இலிருந்து 1979 வரை செயலாளராகவும் 1979 இலிருந்து 1987 வரை பொருளாளராகவும் இறுதியாக1989 இலிருந்து 1990 வரை தலவராகவும் இருந்துள்ளார். இவர் 1995 இல் அரசு கழக ஆய்வுறுப்பினராக தேர்ந்தெடுக்கப்பட்டார். இவரது பேராளுமைச் சான்று பின்வர்மாறு கூறுகிறது.  "* உரோஜர் டெய்லரின் பன்முக வானியல் பணி விண்மீன்கண படிமலர்ச்சி முன்னோடி ஆய்வுகளோடும் பகுதி வெப்பச்சுழல்வு நிகழ்வின் கண்டுபிடிப்போடும் தொடங்கியது. இவரது ஆர்வெல் மின்னணுப் பாய்ம நிலைப்பு குறித்த ஆய்வு, நிலைப்புற்ற சிட்டிகை விவாதமும்  தடைமையால் உருவாகும் நிலைப்பின்மைகளின் முன்கணிப்பும் உள்ளடக்கியதாகும். பின்னர், இவர் இந்தப் புலமையினைக் காந்தப்புலங்களின் ஆய்வுக்கும் வெப்பச்சுழலூடாக சுழற்சிக்கும் காந்தப்புலங்களுக்கும் இடையிலான ஊடாட்ட நிலைப்பு பற்றிய ஆய்வுக்கும் பயன்படுத்தினார். அண்டவியலில், இவர் ஆயிலுடன் இணைந்து, அண்ட எல்லியச் செறிவைக் கண்க்கிட்டுள்ளார். இதில் நொதுமி(neutron) அரைவாணாள் குறித்தும் நொதுமன்(neutrino ) வகைகளின் எண்ணிக்கையின் முதன்மை குறித்தும் வற்புறுத்தியுள்ளார். இவர் அணுக்கருத் தொகுப்பில் உயர் வெப்பநிலைகளில்செறிவாக இரும்பு உச்சத் தனிமங்கள் உருவாதலைக் கணித்துள்ளார். அண்மையில் இவர் பால்வெளிகளின் வேதியியல் படிமலர்ச்சி ஆழமான ஆய்வுகளில் ஈடுபட்டுள்ளார். இவர் கணிசமான ஆழமும் பொருளும் மிக்க மீளாய்வுக் கட்டுரைகளும் பாடநூல்களும் எழுதியுள்ளார். இவை உலக முழுவதும் பின்பற்றப்படுகின்றன. மேலும், இவர் அரசு வானியல் கழகத்தின் ஊடாக தன்னிகரற்ற பொதுமக்கள்நலத்துக்காகப் பாடுபட்டுள்ளார்.*" 

இவர் 1990 புத்தாண்டு தகைமை வழங்கல் நிகழ்வில் பிரித்தானியப் பேரரசாணை வழங்கப்பட்டார்.

## மேற்கோள்கள்

## வெளி இணைப்புகள்
* Obituary (1997Obs...117..120)
க. சிவகாம சுந்தரி

**க. சிவகாம சுந்தரி** (*K. Sivagama Sundari*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். இவர் கரூர் மாவட்டம் குளித்தலையினைச் சேர்ந்தவர். சிவகாம சுந்தரி முதுகலை பட்டதாரி ஆவார். இவர் 2021-ல் திராவிட முன்னேற்றக் கழக வேட்பாளராக கிருஷ்ணராயபுரம் சட்டமன்றத் தொகுதியிலிருந்து சட்டப் பேரவை உறுப்பினராகத் தேர்ந்தெடுக்கப்பட்டார்  .

## போட்டியிட்டத் தேர்தல்

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
உரோஜர் எஃப். கிரிப்பின்

**உரோஜர் பிரான்சிசு கிரிப்பின்** *(Roger Francis Griffin)* (23 ஆகத்து 1935 – 12 பிப்ரவரி 2021) ஒரு பிரித்தானிய வானியலாளரும் கேம்பிரிட்ஜ் பல்கலைக்கழக நோக்கீட்டு வானியல் தகைமைப் பேராசிரியரும் ஆவார். இவரது குறிப்பிட த்குந்த ஆய்வுகள் விண்மீன்களின் கதிர்நிரலியலில் அமைகின்றன. கிரிபின் 2015 *விண்மீன் மாந்தர்* எனும் காணொலி ஆவணத்தில் டொனல்டு இலிண்டன் பெல், நெவில்லி வுல்பு,  வாலசு சார்ஜெண்ட் ஆகியோருடன் இணைந்து தோன்றினார்.  இப்படம் அவர்களது தோழமையையும் வானிய்லுக்கான கொடைகளையும் தென்மேற்கு அமெரிக்க ஐக்கிய  நாட்டுப் பயணத்தை மீளக் காட்சிபடுத்தி விளக்கியது.

## அரிய வெளியீடுகள்
* Griffin RF. 42 கதிர்வீச்சு வாயில் களங்களில் அமைந்தஒளியியல் வான்பொருள்களின் இருப்புகள். *வானியல் இதழ்]]*. 1963 ஆகத்து;68:421. 107 சான்றுசுட்டல்கள்.

* Krisciunas K, Griffin RF, Guinan EF, Luedeke KD, McCook GP. 9 அவுரிகே: ஆரவகையற்ற துடிப்புகளுக்கான வலுவான சான்று. *[[அரசு வானியல் மாதக் குறிப்புகள்*. 1995 Apr 1;273(3):662-74. 49 சான்றுசுட்டல்கள்.

* Griffin, RF.  ஆர்க்ட்யூர்சின் கதிர்நிரல் ஒளிப்ப்ட அட்டவணை, λλ 3600-8825 Å.  *கேம்பிரிட்ஜ் மெய்யியல் கழகம்]]*. 1968.  302 சான்றுசுட்டல்கள்.

## மேற்கோள்கள்

பகுப்பு:பிரித்தானிய வானியலாளர்கள்
பகுப்பு:1935 பிறப்புகள்
பகுப்பு:2021 இறப்புகள்
திபெத்து மீதான மங்கோலியப் படையெடுப்புகள்

**திபெத்து மீதான மங்கோலியப் படையெடுப்புகள்** பலமுறை நடத்தப்பட்டன. 1206ஆம் ஆண்டு செங்கிஸ் கான் திபெத்து மீது படையெடுக்கத் திட்டமிட்டதாகக் கூறப்படுவதே திபெத்து படையெடுப்பு பற்றிய ஆரம்பகாலத் தகவல் ஆகும். இருந்தும் இது பொருந்தாத ஒன்றாகக் கருதப்படுகிறது. 1240ஆம் ஆண்டின் இராணுவப் படையெடுப்புக்கு முன்னர் மங்கோலியர்கள் மற்றும் திபெத்தியர்களுக்கு இடையே எதிர்பாராத சந்திப்புகள் ஏற்பட்டதாக ஆதாரங்கள் கிடையாது. 1240ஆம் ஆண்டு மங்கோலியத் தளபதி தூர்த தர்கன் தலைமையிலான திபெத்து மீதான படையெடுப்பு தான் முதல் உறுதி செய்யப்பட்ட படையெடுப்பு ஆகும். இதில் 30,000 துருப்புக்கள் பங்கெடுத்தன. 500 பேர் இறந்தனர். பெரிய பேரரசுகளுக்கு எதிராக மங்கோலியர்கள் நடத்திய முழு அளவிலான படையெடுப்புகளை விட இந்தப் படையெடுப்பானது சிறியதாக இருந்தது. இந்தத் தாக்குதலுக்கான காரணங்கள் தெளிவாகத் தெரியவில்லை. திபெத்தியலாளர்கள் மத்தியில் இது இன்றும் விவாதத்திற்குரிய பொருளாக உள்ளது. 1240களின் பிற்பகுதியில் மங்கோலிய இளவரசன் கோதான் சாக்கிய லாமா சாக்கிய பண்டிதரை அழைத்தார். அப்பண்டிதர் மற்ற முதன்மையான திபெத்தியத் தலைவர்களை மங்கோலிய ஆளுமைக்குப் பணியுமாறு வலியுறுத்தினார். திபெத்து மீதான மங்கோலிய ஆட்சி மற்றும், மங்கோலியர்கள் மற்றும் திபெத்தியர்கள் இடையே புரவலர் மற்றும் சமயகுரு உறவுமுறை நிறுவப்பட்டதன் தொடக்கமாக இது பொதுவாகக் கருதப்படுகிறது. இந்த உறவு முறைகள் மங்கோலிய யுவான் அரச மரபைத் தோற்றுவித்த குப்லாய் கானின் ஆட்சியின் கீழும் தொடர்ந்தன. முழு திபெத்து மீதான ஆளுமையையும் சாக்கிய பண்டிதரின் உறவினரான திரோகோன் சோக்யல் பக்பாவுக்கு குப்லாய் கானால் அளிக்கப்பட்டது. இப்பகுதி மீதான யுவான் நிர்வாக ஆட்சியானது 14ஆம் நூற்றாண்டின் நடுப்பகுதி வரை நீடித்தது. இதற்குப் பிறகு யுவான் அரசமரபு சிதைவுற ஆரம்பித்தது.

## மேலும் காண்க

* யுவான் ஆட்சியில் திபெத்

## உசாத்துணை

### மேற்கோள்கள்
 
பகுப்பு:மங்கோலியப் படையெடுப்புகள்
பகுப்பு:திபெத்திய வரலாறு
சக்கலின் மீதான மங்கோலியப் படையெடுப்புகள்

**சக்கலின் மீதான மங்கோலியப் படையெடுப்புகள்** என்பது 1264 முதல் 1308 வரை மங்கோலியப் பேரரசு மற்றும் அதன் பின் வந்த யுவான் அரசமரபு ஆகியவை சக்கலின் தீவு மீது பல ஊடுருவல்களை நடத்தியதைக் குறிப்பதாகும். சக்கலின் தீவு சைபீரியாவின் கிழக்குக் கடற்கரையைத் தாண்டி அமைந்துள்ளது. இப்படையெடுப்புகளை ஹொக்கைடோ தீவில் இருந்து வடக்கு நோக்கி விரிவடைந்து கொண்டிருந்த ஐனுக்களுக்கு எதிராகத் தங்களது நிவ்கு கூட்டாளிகளுக்கு உதவுவதற்காக மங்கோலியர்கள் நடத்தினர். இதில் ஐனுக்கள் கடுமையான எதிர்ப்பைக் காட்டினர். 1297ஆம் ஆண்டு தார்தரி நீரிணைப்பைத் தாண்டி கண்டப் பகுதியில் இருந்த மங்கோலியக் காவலிடங்கள் மீது ஒரு பதில் தாக்குதலைக் கூட தொடங்கினர். ஆனால் 1308ஆம் ஆண்டு சீனாவின் மங்கோலியர்கள் தலைமையிலான யுவான் அரச மரபிடம் இறுதியாகப் பணிந்தனர்.
link=//upload.wikimedia.org/wikipedia/commons/thumb/8/8c/Historical_expanse_of_Ainu.png/220px-Historical_expanse_of_Ainu.png|thumb|ஐனு மக்களின் வராலாற்று ரீதியான விரிவாக்கம்
link=//upload.wikimedia.org/wikipedia/commons/thumb/6/6c/Handbook_to_the_ethnographical_collections_%281910%29_%2814596590600%29.jpg/170px-Handbook_to_the_ethnographical_collections_%281910%29_%2814596590600%29.jpg|thumb|வில் அம்புடன் ஐனு வீரன். சீனப் பதிவுகளில், ஐனுக்கள் மர விற்களையும் விடம் தடவிய அம்புகளையும் பயன்படுத்தியதாகக் குறிப்பிடப்பட்டுள்ளது.

## மேலும் காண்க

* மங்கோலியர்களின் ஜப்பானியப் படையெடுப்புகள்

## உசாத்துணை

### குறிப்புகள்

### மேற்கோள் நூல்கள்

* 
* 
* 
* 
*  
* 
* 
* 

## மேலும் படிக்க

* 

பகுப்பு:மங்கோலியப் படையெடுப்புகள்
சுட்டீவன் பீட்டர் இரிகவுடு

**சுட்டீவன் பீட்டர் இரிகவுடு** அல்லது **ஸ்டீபன் பீட்டர் ரிகாட்** *(Stephen Peter Rigaud))* (12 ஆகத்து 1774&ndash;16 மார்ச்சு 1839), ஓர் இங்கிலாந்து கணிதவியல் வரலாற்றாளரும் வானியலாளரும் அரசு வானியல் கழக ஆய்வுறுப்பினரும் ஆவார்.

இரிகவுடு ஒரு பிரெஞ்சு சீர்திருத்தக் கிறித்தவக் குடும்பத்தில் பிறந்தவர். இவரின் தந்தை ஜேம்சு சுட்டீவன் இரிகவுடு கிங்சு (கியூ) வான்காணகத்தின் வானியல் நோக்கீட்டாளர் ஆவார். ஓவியரான ஜான் பிரான்சிசு இரிகவுடு, நான்கு அகவை நிரம்பிய இரிகவுடு மற்றும் அவருடைய தங்கையான மேரி ஆன்னி இருக்கும் ஓவியத்தை வரைந்துள்ளார். ஆயினும் ஜான் பிரான்சிசு, சுட்டீவன் பீட்டருடைய அத்தானல்லர், வேறு வாய்ப்புள்ள உறவு முறையும் தெரியவில்லை.

இவர் 1794 முதல் 1810 வரை ஆக்சுபோர்டு எக்சீட்டர் கல்லூரியில் ஆய்வுறுப்பினராகவும், 1810 முதல் 1827 வரை ஆக்சுபோர்டு பல்கலைக்கழகத்தில் வடிவியலில் சவிலியன் இருக்கையை ஏற்றுள்ளார், 1827 முதல் 1839 வரை வானியலில் சவிலியன் பேராசிரியராகவும் இருந்துள்ளார். இவர் 1815 முதல் 1826 வரை இலண்டனில் உள்ள இரிச்மாண்டு கிரீன் பகுதி இரிச்மாண்டு தெரு, 21 இல் வாழ்ந்துள்ளார்.

## வெளியீடுகள்
* *சர் அய்சக் நியூட்டன் இயற்றிய இயற்கை மெய்யியலின் நெறிமுறைகள் எனும் நூலின் முதல் வெளியீடு பற்றிய வரலாறு* (1838)

## இறப்பும் தகைமையும்

இவர் 1839 மார்ச்சு 16 இல் இறந்தார். இவர் இலண்டனில் உள்ள பிக்காடில்லி புனித ஜேம்சு பேராலயத்தில் அடக்கம் செய்யப்பட்டார். இங்கு இவரது நினைவுச் சிலை எழுப்பப்பட்டுள்ளது. இவரது மூத்த மகனான சுட்டீவன் ஜோர்டான் இரிகவுடு (1816–1859) ஓர் ஆங்கிலேயப் பாதிரியாரும் பள்ளி ஆசிரியரும் ஆவார். பிறகு இவர் அந்திகுவா பேராலயப் பேராயர் ஆனார்.

வானியல், கணிதவியல், இயற்பியல் சார்ந்த சில நூல்கள் ஆக்சுபோர்டு இராடுகிளிப் வான்காணகத்தாலும் மேலும் எஞ்சிய சில நூல்கள் பாட்லியன் நூலகத்தாலும் 1935 இல் வாங்கப்பட்டுள்ளன. இந்த பாட்லியன் திரட்டில் 840 நூல்கள் உள்ளன. சில நூல்கள் ஏலத்தில் விற்கப்பட்டுள்ளன.

## மேற்கோள்கள்

பகுப்பு:1774 பிறப்புகள்
பகுப்பு:1839 இறப்புகள்
பகுப்பு:பிரித்தானிய வானியலாளர்கள்
தாமசு உலோகி மெக்டொனால்டு

**தாமசு உலோகி மெக்டொனால்டு** *(Thomas Logie MacDonald)* ஓர் இசுகாட்லாந்து வானியலாளரும் அரசியலாளரும் அரசு வானியல் கழக ஆய்வுறுப்பினரும் எடின்பர்கு அரசு கழக ஆய்வுறுப்பினரும்(1901–1973) ஆவார் . மெக்டொனால்டு நிலாக் குழிப்பள்ளம் இவரது நினைவாகப் பெயரிடப்பட்டது.

இவர் கிளாசுக்கோ பல்கலைக்கழகப் பட்டதாரி. இவர் பிரித்தானிய வானியல் கழகத்தின் இசுகாட்லாந்துக் கிளையின் செயலாளரும் தலைமைப் பொறுப்பாளரும் ஆனார். இவர்1929 இலிருந்து 1931வரை பிரித்தானிய வானியல் கழகத்தின் மேற்கு இசுகாட்லாந்துக் கிளையின் தலைவராக இருந்துள்ளார்.

இவர் 1928 மார்ச்சு 5 இல் எடின்பர்கு அரசு கழக ஆய்வுறுப்பினராகத் தேர்ந்தெடுக்கப்பட்டார். இவருக்கு முன்மொழிந்தவர்கள் கெக்ட்டர் கோப்லாந்து மாக்பெர்சன், இரால்ப் ஆல்லன் சாம்ப்சன், உலூத்விக் பெக்கர், எடுவார்டு டெய்லர் ஜோன்சு ஆகியோர் ஆவர். இவர் 1961 இல் இக்கழகத்தில் இருந்து விலகினார்.

இவர் 1938 இலிருந்து 1946 வரை இரண்டால் உலகப் போரின்போது பிரித்தானிய வானியல் கழக நிலாப் பிரிவின் இயக்குநராக இயக்குநராக இருந்தார். அப்பொது இவர் கிளாசுக்கோ நகரத்தில் 9, கோல்புரூக் மாடிவீட்டில் வாழ்ந்துவந்தார்.

இவர் 1961 மே மாத்த்தில் இருந்து 1962 வரை பரோ கவுண்டியின் கார்லிசுலே நகரத்துக்கான தொழிலாளர் கட்சி நகரமன்ற உறுப்பினராகவும் மேயராகவும் இருந்தார். 
இவர் மேயராக விளங்கியபோது செருமானிய கார்லிசுலே/பிளென்சுபர்கு இரட்டை நகரம் உருவானது.

## வெளியீடுகள்

** முதியோர் வானியல்* (1932)
**நிலாப் புள்ளியியல் ஆய்வுகள்*
**நிலாக் குழிப்பள்ள இறக்கம்* (1942)
**வரலாற்று ஒற்றனாக வானியலாளர்* (விரிவுரை)

## மேற்கோள்கள்
* .

பகுப்பு:இசுக்காட்லாந்து வானியலாளர்கள்
பகுப்பு:1901 பிறப்புகள்
பகுப்பு:1973 இறப்புகள்
பகுப்பு:பிரித்தானிய வானியலாளர்கள்
சாவகம் மீதான மங்கோலியப் படையெடுப்பு

**சாவகம் மீதான மங்கோலியப் படையெடுப்பு** (ஆங்கிலம்: *Mongol invasion of Java)* என்பது குப்லாய் கானின் தலைமையிலான யுவான் அரச மரபானது 1292-ஆம் ஆண்டு தற்போதைய இந்தோனேசியாவில் உள்ள சாவகம் தீவின் மீது படையெடுத்த நிகழ்வைக் குறிப்பதாகும். இதில் 20,000 - 30,000 வீரர்கள் யுவான் அரச மரபால் பயன்படுத்தப்பட்டனர். 

சிங்காசாரியின் கீர்த்தநகரன் யுவானுக்குத் திறை செலுத்த மறுத்ததுடன் யுவானின் தூதுவர்களில் ஒருவரை ஊனமாக்கினார். இதற்குத் தண்டனை கொடுக்கும் போர்ப் பயணமாக இந்தப் படையெடுப்பு நிகழ்த்தப்பட்டது. எனினும் கீர்த்தநகரனின் மறுப்பு மற்றும் யுவான் வீரர்கள் ஜாவாவுக்கு வருகை புரிந்தது ஆகியவற்றுக்கு இடைப்பட்ட ஆண்டுகளில் கீர்த்தநகரன் கொல்லப்பட்டார். சிங்கசாரியின் அரியணையைக் கேடிரி கைப்பற்றியது. 

எனவே அதற்குப் பதிலாக யுவான் போர்ப் பயணப் படையானது அப்போது ஆட்சிக்கு வந்திருந்த அரசான கேடிரியின் அடிபணிந்த நிலையைப் பெற ஆணையிடப்பட்டது. ஆக்ரோஷமான படையெடுப்புக்குப் பிறகு கேதிரி சரணடைந்தது. ஆனால் யுவான் படைகளின் கூட்டாளியான ராதன் விஜயன் தலைமையிலான மயாபாகித்து அவர்களுக்கு நம்பிக்கைத் துரோகம் செய்தது. இறுதியில் இந்தப் படையெடுப்பானது யுவானின் தோல்வியில், புதிய அரசனான மயாபாகித்தின் வெற்றியில் முடிந்தது.

## மேலும் காண்க

* வியட்நாம் மீதான மங்கோலியர்களின் படையெடுப்புகள்
* மங்கோலியர்களின் ஜப்பானியப் படையெடுப்புகள்

## உசாத்துணை

## மேலும் படிக்க
* 
* 
* 
* 
* 
*   This article incorporates text from this source, which is in the public domain.
* 
* 
* 
* 
* 
* 
*   This article incorporates text from this source, which is in the public domain.

பகுப்பு:சிங்காசாரி
பகுப்பு:மயாபாகித்து பேரரசு
பகுப்பு:சாவக வரலாறு
பகுப்பு:இந்தோனேசிய வரலாறு
பகுப்பு:மங்கோலியப் படையெடுப்புகள்
வில்லியம் ஆல்லன் மில்லர்

**வில்லியம் ஆல்லன் மில்லர்** *(William Allen Miller)* (17 திசம்பர் 1817 &ndash; 30 செப்டம்பர் 1870) ஒரு பிரித்தானிய அறிவியலாளரும் அரசு வானியல் கழக ஆய்வுறுப்பினரும் ஆவார்.

## வாழ்க்கை
மில்லர் சப்போக்கில் உள்ல இப்சுவிச்சில் பிறந்தார். இவர் ஆக்வர்த் பள்ளியிலும் இலண்டன் அரசர் கல்லூரியிலும் கல்வி பயின்றார். இவர் அடிமைமுறை எதிர்ப்பாளரும் மனிதநேயருமான வில்லியம் ஆல்லன் எனும் ஆங்கிலேயக் குவேக்கரின் உறவினர் ஆவார்.  இவர் பெண்களுக்கு வாக்குரிமை வேண்டிய போராளியான ஆன்னி நைட்டின் ஒன்றுவிட்ட உடன்பிறப்பாவார்.

ஜான் பிரெடெரிக் டேனியேல் இறந்ததும், இலண்டன் அரசர் கல்லூரி வேதியியல் இருக்கையில் இவர் தொடர்ந்தார். இவர் படித்தது வேதியியல், ஆனாலும், அவரது காலப் புதிய புலங்களாகிய கதிர்நிறலியலிலும் வான்வேதியியலிலும் அறிவியல்முறையிலான அவருடைய பங்களிப்பிற்காகவே பெரிதும் அறியப்படுகின்றார்.

வில்லியம் அக்கின்சுடன் இணைந்து மில்லர் 1967 ஆம் ஆண்டிற்கான அரசு வானியல் கழகத் தங்கப்பதக்கத்தை விண்மீன்களின் பொதிவமைவைப் பற்றிய கதிர்நிறல் ஆய்வுக்காக வென்றார். 
இவர் 1845 இல் அரசு கழக ஆய்வுறுப்பினராகத் தேர்ந்தெடுக்கப்பட்டார்.

மில்லருடைய நினைவேந்தலின் படி, இவர் 1842 இல் பர்மிங்காம் நகரின் எலிசா பாரசுட்டை மணந்துள்ளார். இவர்களுக்கு ஒரு மகனும் இரு பெண் மக்களும் இருந்துள்ளனர்.
தன் மனைவி இறந்த ஓராண்டுக்குப் பின்னர் 1870 இல் இவர் இறந்துள்ளார். இவர்கள் இருவரும் மேற்கு நார்வுட்டு இடுகாட்டில் அடக்கம் செய்யப்பட்டனர்.

நிலாவின் மில்லர் குழிப்பள்ளம் இவரது நினைவாகப் பெயரிடப்பட்டது.

## மேற்கோள்கள்

## மேலும் படிக்க

* 
* 
* 

பகுப்பு:1817 பிறப்புகள்
பகுப்பு:1870 இறப்புகள்
பகுப்பு:பிரித்தானிய வானியலாளர்கள்
பகுப்பு:பிரித்தானிய வேதியியலாளர்கள்
பர்மா மீதான முதல் மங்கோலியப் படையெடுப்பு

**பர்மா மீதான முதல் மங்கோலியப் படையெடுப்பு** என்பது 1277-1287 வரை மங்கோலியப் பேரரசின் ஒரு பிரிவான குப்லாய் கானின் யுவான் அரச மரபால் தொடர்ச்சியாக நடத்தப்பட்ட இராணுவச் சண்டைகளைக் குறிக்கிறது. இந்த படையெடுப்புகளால் 250 ஆண்டுகள் பழமையான பாகன் பேரரசானது பதவியில் இருந்து இறக்கப்பட்டது. மங்கோலிய இராணுவமானது தற்போதைய யுன்னானின் தெகோங் மற்றும் வடக்கு பர்மா முதல் தகவுங் வரையிலான பாகன் நிலப்பரப்புகளைக் கைப்பற்றியது.

1271-72ஆம் ஆண்டில் மங்கோலியர்கள் பாகன் பேரரசிடமிருந்து முதலில் காணிக்கையைக் கோரினர். சீனாவின் சாங் அரச மரபைச் சுற்றி வளைக்கும் தங்களது நடவடிக்கையின் ஒரு பகுதியாக அவர்க இதைச் செய்தனர். மன்னர் நரதிகபதே மறுத்தபோது பேரரசர் குப்லாய் கான் 1273ஆம் ஆண்டு மற்றொரு குழுவை அனுப்பினார். மீண்டும் காணிக்கையைக் கோரினர். ஆனால் இதுவும் நிராகரிக்கப்பட்டது. 1275ஆம் ஆண்டு எல்லைப்பகுதிகளைப் பாதுகாக்குமாறு யுன்னான் அரசாங்கத்திற்குப் பேரரசர் ஆணையிட்டார். சாங் அரசமரபினர் தப்புவதற்கு இருக்கும் வழியை அடைப்பதற்காக அவர் இவ்வாறு செய்தார். இதற்குப் பாகன் பேரரசு ஒத்துழைக்காவிட்டால் ஒரு கட்டுப்படுத்தப்பட்ட எல்லைச் சண்டையை நடத்தலாம் எனவும் அனுமதி வழங்கினார். பாகன்கள் எதிர்ப்புத் தெரிவித்தனர். ஆனால் அதன் இராணுவமானது மங்கோலிய இராணுவத்தால் எல்லைப்புறத்திற்கு 1277-78ஆம் ஆண்டு துரத்தப்பட்டது. சிறிது கால இடைவெளிக்குப் பிறகு 1281ஆம் ஆண்டு குப்லாய் கான் தனது கவனத்தைத் தென்கிழக்கு ஆசிய மீது திருப்பினார். பாகன், கெமர் பேரரசு, தாய் வியட் மற்றும் சம்பா ஆகிய நாடுகளிடம் இருந்து காணிக்கையைக் கோரினார். பர்மாவின் மன்னன் மீண்டும் மறுத்தபோது பேரரசர் வடக்கு பர்மா மீதான படையெடுப்புக்கு ஆணையிட்டார். இரண்டு வறண்டகால படையெடுப்புகளுக்குப் பின்னர் தகவுங் மற்றும் கன்லின் வரையிலான பகுதிகளை மங்கோலியர்கள் ஆக்கிரமித்தனர். பர்மாவின் மன்னன் கீழ் பர்மாவிற்குத் தப்பி ஓடும் நிலைக்கு ஆளாக்கப்பட்டார். மங்கோலியர்கள் வடக்கு பர்மாவை செங்மியன் மாகாணமாக மாற்றினார்.

## உசாத்துணை

### அடிக்குறிப்புகள்

### மேற்கோள்கள்

### ஆதாரங்கள்
 
பகுப்பு:மங்கோலியப் படையெடுப்புகள்
சுட்டீவன் பி. இலவுரி

**சுட்டீவன் பி. இலவுரி** *(Stephen P. Laurie)* ஒரு பிரித்தானியப் பயில்நிலை வானியலாளரும் கைதேர்ந்த சிறுகோள்கள், வால்வெள்ளிகளின் கண்டுபிடிப்பாளரும் ஆவார். ஆனால் இவரது முதன்மைத் தொழில் நிகழ்தகவு காப்புக் கணித்தல் ஆகும். குறளி விண்மீன்களின் தேட்டத்திலும் இவர் ஈடுபட்டுள்ளார் இவர் 1997 இல் (SN 1997bq in NGC 3147) எனும் ஒரு மீவிண்மீன் வெடிப்பையும் கண்டுபிடித்துள்ளார் .

சுட்டிரெட்டான் பேராலயப் பகுதியில் கண்டுபிடித்த 5 சிஉகோள்களுக்கு  7603 சலோப்பியா (சுரோப்சயர் நினைவாகப் பெயரிடப்பட்டது.[9421 வயலில்லா, 9428 ஏஞலாலவுசி, 10216 பாப்பசுட்டிரோ,  11626 சர்ச் சுட்டிரெட்டான் என இவர் பெயர் சூட்டினார். இவை அனைத்துமே  966 Church Stretton வான்காணகத்தில் கண்டுபிடிக்கப்பட்டன. இந்த வான்காணகம் இரிகுடானில் அமைந்த J17 வான்கணகத்தின் உள்ளது. இவர் இன்றும் சுட்டிரெட்டான் பேராலயப் பகுதியில் வாழ்ந்தபடி, தொடர்ந்து ஆய்வு செய்து வருகிறார்.

## மேற்கோள்கள்

பகுப்பு:பிரித்தானிய வானியலாளர்கள்
பகுப்பு:சிறுகோள் கண்டுபிடிப்பாளர்கள்
பகுப்பு:வாழும் மக்கள்
பர்மா மீதான இரண்டாம் மங்கோலியப் படையெடுப்பு

**பர்மா மீதான இரண்டாம் மங்கோலியப் படையெடுப்பு** என்பது 1301ஆம் ஆண்டு பர்மாவின் மையின்சைங் இராச்சியத்திற்கு எதிராகத் தெமூர் கான் தலைமையிலான யுவான் அரசமரபு நடத்திய படையெடுப்பாகும். எனினும் இந்தப் படையெடுப்பு முறியடிக்கப்பட்டது.

## பின்புலம்
யுவான் அரச மரபால் நடத்தப்பட்ட முதல் படையெடுப்புக்குப் பிறகு நரதிகபதே பாகனுக்குத் தப்பி ஓடினார். ஏற்கனவே அனுபவம் வாய்ந்த தளபதிகளான சகோதரர்கள் மையின்சைங்கிலிருந்து தங்களது காவல் கோட்டையை வலிமைப்படுத்தினர். மங்கோலியர்கள் திரும்பிச் சென்ற பிறகு நரதிகபதேயின் மகன் கியாவிசுவா ஆட்சிக்கு வந்தார். ஆனால் பாகனின் பெயரளவுக்கான மன்னனாகவே அவர் திகழ்ந்தார். பாகனுக்கு வெளிப்புறம் சில கிலோமீட்டர் தொலைவுடைய பகுதிகளையே இவர் தன் கட்டுப்பாட்டில் வைத்திருந்தார். பாகன் பேரரசானது அழிந்து போனது. எனினும் உண்மையான சக்தியானது நடு பர்மாவில் இருந்த சகோதரர்களின் கையில் இருந்தது. பாகனின் மிக முக்கியமான கூலக் களஞ்சியமான கியாவுக்குசே மாவட்டத்தைத் தங்களது சிறிய, ஆனால் நன்றாக ஒழுங்குபடுத்தப்பட்ட இராணுவத்தால் அவர்கள் கட்டுப்படுத்தினர். கியாவுக்குசே பிரபுக்களாக அந்தச் சகோதரர்களை அங்கீகரிப்பதைத் தவிர கியாவிசுவாவிற்கு வேறு வழியில்லை. 19 பிப்ரவரி 1293ஆம் ஆண்டு மையின்சைங்கின் அரச நிர்வாகியாகச் சகோதரர்களில் மூத்தவரை மன்னன் நியமித்தார். சகோதரர்களில் இரண்டாமானவரை மெக்கராவின் அரச நிர்வாகியாக நியமித்தார். மூன்றாவது சகோதரரைப் பின்லேயின் அரச நிர்வாகியாக நியமித்தார்.

## உசாத்துணை

### மேற்கோள்கள்

### ஆதாரங்கள்

* 

## மேலும் படிக்க

* 
* 

பகுப்பு:மங்கோலியப் படையெடுப்புகள்
சிர்காசியா மீதான மங்கோலியப் படையெடுப்பு

**சிர்காசியா மீதான மங்கோலியப் படையெடுப்பு** என்பது மங்கோலியப் பேரரசு சிர்காசியா மீது நடத்திய படையெடுப்பைக் குறிப்பதாகும். சிர்காசிய நிலப்பரப்பு மீது 13 மற்றும் 14ஆம் நூற்றாண்டுகளில் மங்கோலியர்கள் பெருமளவிலான படையெடுப்புகளை நடத்தினர். 1253ஆம் ஆண்டு காக்கேசியாவிற்குப் பயணம் மேற்கொண்ட உருப்ருக்கின் வில்லியம் சிர்காசியர்கள் என்றுமே மங்கோலிய ஆட்சிக்கு அடிபணியவில்லை என்று எழுதியுள்ளார். சிர்காசிய எதிர்ப்பை நொறுக்கும் பணிக்காக மொத்த மங்கோலிய இராணுவத்தில் ஐந்தில் ஒரு பங்கினர் ஒதுக்கப்பட்டிருந்த போதும் சிர்காசியர்கள் இவ்வாறு இருந்தனர். காடுகள் மற்றும் மலைகள் ஆகிய இரண்டையும் பயன்படுத்திச் சிர்காசியர்கள் கரந்தடிப் போர்முறையை வெற்றிகரமாக நடத்தினர். தங்களது சுதந்திரத்தையும் சிறிதளவுக்கு நிலைநாட்டினர்.

## மங்கோலியப் படையெடுப்புகளின் நீண்டகால விளைவுகள்

### கலாச்சார விளைவுகள்
அல்மஸ்டி என்று அழைக்கப்படும் புராண மிருகத்தைப் பற்றிய பதிவுகளானவை மங்கோலியக் காலங்களிலிருந்து குறிப்பிடப்படுகின்றன. அல்மஸ்டி என்பது ஒரு மங்கோலியச் சொல்லாகும். இச்சொல்லின் பொருள் காட்டு மனிதன் ஆகும். அல்மஸ்டி என்பது தீய காட்டு உயிரினமாகும். இது மந்திரத் தன்மையுடைய முடியைக் கொண்டிருந்ததாகக் குறிப்பிடப்படுகிறது. ஜய்மோவுக்கா என்பவரின் கூற்றுப்படி, மங்கோலியப் பெயரானது உள்ளூர்ப் பெயரின் பயன்பாட்டில் வந்திருக்கலாம். சிம்சிரில் தங்க நாடோடிக் கூட்டத்தினர் சிறிது காலம் தங்கியிருந்தபோது இப்பெயர் வந்திருக்கலாம் என்று அவர் கூறுகிறார்.

## மேலும் காண்க

* மங்கோலியர்களின் சார்சியா மீதான படையெடுப்பு

## உசாத்துணை

பகுப்பு:மங்கோலியப் படையெடுப்புகள்
பீகார் துணைமுதலமைச்சர்களின் பட்டியல்

**பீகார் துணைமுதலமைச்சர்களின் பட்டியல்** (*List of deputy chief ministers of Bihar*) என்பது பீகார் அரசின் துணை முதலமைச்சராகப் பதவியில் இருந்தவர்களின் பட்டியலாகும். பீகாரின் தற்போதைய துணை முதல்வராக தேஜஸ்வி யாதவ் 10 ஆகத்து 2022 அன்று பதவியேற்றார்.

## பீகாரின் துணைப் பிரதமர்
**விசைகள்:**

## பீகார் துணை முதல்வர்கள்

## மேலும் காண்க

* பீகார்
* பீகார் சட்டமன்றம்

## மேற்கோள்கள்

பகுப்பு:பீகார் அரசியல்வாதிகள்
பகுப்பு:பீகார் அரசு
அவிநாஷ் சாப்ளே

நயீப் சுபேதார் **அவிநாஷ் சாப்ளே** (**Avinash Sable**) (பிறப்பு: 13 செப்டம்பர் 1994) இந்தியத் தரைப்படையில் நயீப் சுபேதாராக பணியில் உள்ளார். இவரது சொந்த ஊர் மகாராட்டிரா மாநிலத்தின் பீடு மாவட்டத்தில் உள்ள மண்ட்வா கிராமம் ஆகும். இவர் பள்ளிப் படிப்பு முடித்தவுடன் இந்திய இராணுவத்தில் 18 வயதில் சேர்ந்தார்.

இவர் தோகாவில் நடைபெற்ற 2019 ஆசிய தடகளப் போட்டியில் 3000 மீட்டர் தடை ஓட்டப் போட்டியில் வெள்ளிப் பதக்கம் வென்றார்.  2022-இல் ஐக்கிய் இராச்சியத்தின் பர்மிங்காம் நகரத்தில் நடைபெற்ற பொதுநலவாய விளையாட்டுப் போட்டியில் 3000 மீட்டர் தடை ஓட்டப் போட்டியில் வெள்ளிப் பதக்கம் வென்று சாதனை படைத்தார். இவர் 2020 ஒலிம்பிக் போட்டியில் 3000 மீட்டர் தடை ஓட்டத்தில் கலந்து கொண்டார்.

## மேற்கோள்கள்

## வெளி இணைப்புகள்
* 

பகுப்பு:1994 பிறப்புகள்
பகுப்பு:இந்தியப் படைத்துறையினர்
பகுப்பு:இந்தியத் தடகள வீரர்கள்
பகுப்பு:வாழும் மக்கள்
பகுப்பு:பீடு மாவட்டம்
பகுப்பு:இந்திய ஒலிம்பிக் வீரர்கள்
பகுப்பு:இந்திய ஒலிம்பிக் தடகள வீரர்கள்
அசூர் மக்கள்

**அசூர் மக்கள்** (**Asur people**),  இந்தியாவின் ஜார்கண்ட் மற்றும் பிகார் மாநிலங்களில் வாழும் ஆசுத்ரோ-ஆசிய மொழிக் குடும்பத்தின் கிளை மொழிகளான அசூர் மொழி மற்றும்  பிரிஜியா மொழிகளைப் பேசும் பழங்குடி மக்கள் ஆவார். இம்மக்கள் ஜார்கண்ட் மாநிலத்தின்
கும்லா மாவட்டம் மற்றும் லாத்தேஹார் மாவட்டங்களில் பெரும்பான்மையாக வாழ்கின்றனர்.

முன்னர் வேட்டைத் தொழில் செய்த அசூர் பழங்குடி மக்கள் பின்னர் இரும்பு உருக்கும் தொழில் மற்றும் வேளாண்மைத் பரம்பரைத் தொழிலாக கொண்டுள்ளனர்.  

அசூர் பழங்குடி மக்கள் இயற்கையையும், முன்னோர் வழிபாட்டையும் கொண்டுள்ளனர். மாந்திரிகத்தில் நம்பிக்கைக் கொண்டு, துர் தேவதைகளை வழிபடுகின்றனர்.
## இதனையும் காண்க
* இந்தியாவின் பட்டியலிடப்பட்ட பழங்குடிகள்

## மேற்கோள்கள்

பகுப்பு:இந்திய இனக்குழுக்கள்
பகுப்பு:இந்தியப் பழங்குடிகள்
செருக் தோக்குன்

**செருக் தோக்குன்** (ஆங்கிலம்: *Cherok Tok Kun*; (மலாய் *Cherok Tok Kun*; சீனம்: *直落卓坤*; ஜாவி: چيروق توء كون) என்பது மலேசியா, பினாங்கு, மத்திய செபராங் பிறை மாவட்டத்தில் அமைந்துள்ள சிறு நகரம்.

இந்த நகரம் கூலிம் நகருக்குச் செல்லும் வழியில் புக்கிட் மெர்தாஜாம் நகருக்கு அருகில் உள்ளது. இங்குதான் 1845-ஆம் ஆண்டில் செரோக் தோக்குன் கல்வெட்டு நினைவுச் சின்னம் *(Cherok Tok Kun Inscription)* கண்டுபிடிக்கப்பட்டது. 

பல்லவம்; தமிழ்; சமஸ்கிருதம் ஆகிய மூன்று மொழிகளில் எழுதப்பட்ட கி.பி. 600-ஆம் ஆண்டுக் காலத்துக் கருங்கல் கல்வெட்டு. ரமணிபரன் எனும் ரமவுனிபா பல்லவ மன்னர் ஆட்சி செய்ததை அந்தக் கல்வெட்டு நினைவூட்டுகிறது. 

## பொது

இங்குள்ள புனித அன்னம்மாள் தேவாலயம் உலக அளவில் புகழ்பெற்றது. ஆண்டு தோறும் பெரிய அளவில் நோவெனா *(Novena)* திருவிழா நடைபெறும். மலேசியாவின் பல பாகங்களில் இருந்தும்; வெளிநாடுகளில் இருந்தும் கிறிஸ்துவ மக்கள் இங்கு ஒன்றுகூடி பிரார்த்தனைகள் செய்வார்கள்.

## வரலாறு
பல நூற்றாண்டுகளுக்கு முன்னர், இந்து - பௌத்த சமயங்கள் கலந்த பூஜாங் பள்ளத்தாக்கு நாகரிகத்தின் ஒரு பகுதியாக புக்கிட் மெர்தாஜாம் பிரசித்தி பெற்று விளங்கி உள்ளது. இங்குதான் 1845-ஆம் ஆண்டில் செரோக் தெக்குன் கல்வெட்டு கண்டுபிடிக்கப்பட்டது.

அந்தக் கல்வெட்டை ஒரு நினைவுச் சின்னமாகப் போற்றிப் பாதுகாத்து வருகிறார்கள். இப்போது கெடா என்று அழைக்கப்படும் கடாரத்தை, பூஜாங் வெளி நாகரிகம், கி.பி 6-ஆம் நூற்றாண்டு வரை ஆட்சி செய்து உள்ளது.

### செருக் தோக்குன் கல்வெட்டு

அந்தப் புனித அன்னம்மாள் தேவாலயத்தின் வளாகத்திற்குள் மேலும் ஒரு வரலாற்று நினைவுச் சின்னம். அதன் பெயர் செரோக் தோக்குன் கல்வெட்டு நினைவுச் சின்னம் *(Cherok Tokun Relics).* 1845-ஆம் ஆண்டு கண்டுபிடிக்கப்பட்டது.

செரோக் தோக்குன் என்பது புனித அன்னம்மாள் தேவாலயம் அமைந்து இருக்கும் இடத்தின் பெயர். அந்தத் தேவாலயத்தின் வளாகத்தில் அமைந்து இருக்கும் கல்வெட்டுப் பாறைக்கு செரோக் தோக்குன் கல்வெட்டுப் பாறை என்று பெயர். 

செரோக் தோக்குன் கல்வெட்டில் பாலி மொழியைச் சார்ந்த பல்லவ எழுத்துகள் உள்ளன. தமிழ் மொழியைச் சார்ந்த தமிழ் எழுத்துகள் உள்ளன. சமஸ்கிருத எழுத்துகளும் கலந்து வருகின்றன.

### பூஜாங் சமவெளி

 

பினாங்கு; புக்கிட் மெர்தாஜாம்; செரோக் தெக்குன்; செபராங் பிறை (புராவின்ஸ் வெல்லஸ்லி) ஆகிய பகுதிகள் பண்டைய கடாரத்தின் ஒரு பகுதியாகும். கடாரம் பரந்த படர்ந்த ஒரு பெரும் பகுதி. பல்லவத் தமிழர்கள் ஆட்சி செய்த பகுதி. 

கடாரம் எனும் தமிழ்ப் பெயரில் இருந்து தான் கெடா எனும் பெயர் தோன்றியது. கடாரம் 2500 ஆண்டுகளுக்கு முன்னால் பூஜாங் சமவெளியில் புகழ்பெற்று விளங்கிய மாபெரும் பேரரசு. அந்த வகையில் கடாரத்தை, பூஜாங் பேரரசு என்றும் அழைக்கலாம். பூஜாங் நாகரிகம் என்றும் அழைக்கலாம்.

### புனித அன்னாள் தேவாலயம்

புனித அன்னாள் தேவாலயம் 1888-ஆம் ஆண்டில் கட்டப்பட்டது. புக்கிட் மெர்தாஜாமில் மிக எளிதாக அடையாளம் காணக்கூடிய இடங்களில் ஒன்றாகும். இது பினாங்கு ரோமன் கத்தோலிக்க மறைமாவட்டத்தின் திருச்சபைகளில் ஒன்றாகச் செயல் படுகின்றது. 

ஒவ்வோர் ஆண்டும், தென்கிழக்கு ஆசியாவின் மிகப் பெரிய நோவெனா பண்டிகை இங்கு கொண்டாடப் படுகிறது. ஏறக்குறைய 100,000 பார்வையாளர்களை ஈர்க்கிறது. 

## மேற்கோள்கள்

## வெளி இணைப்புகள்
* புக்கிட் மெர்தாஜாம் இரயில் நிலையம்
* செபராங் பிறை நகராட்சி மன்றத்தின் வலைத்தளம்

## மேலும் காண்க
* புக்கிட் மெர்தாஜாம்
* பூஜாங் பள்ளத்தாக்கு
* கூலிம் நகரம்
* கடாரம் 

பகுப்பு:மலேசிய நகரங்கள்‎
பகுப்பு:பினாங்கு
பகுப்பு:பினாங்கு மாநிலத்தின் நகரங்கள்‎
இலங்கையின் பெயர்கள்

**[[இலங்கை]]** (; ), உத்தியோகபூர்வமாக இலங்கை சனநாயக சோசலிச குடியரசு, என்பது வட இந்தியப் பெருங்கடலில் உள்ள ஒரு தீவு நாடாகும். இது காலத்துக்குக்காலம் பல்வேறு பெயர்களில் அறியப்பட்டுவருகிறது.

## ''லங்கா''
லங்கா என்ற சொல்லுக்கு தீவு என்று பொருள். இச்சொல் ஆசுத்ரோ-ஆசிய மொழிகளுக்கு சொந்தமானதாக கருதப்படுகிறது. சிங்களத்தில் லக்-வாசீயா என்றால் இலங்கைத் தீவில் வசிப்பவர் என்று பொருள். எலுவில் (பழைய சிங்களம்) லக்-டிவ என்றால் இலங்கைத் தீவு என்று பொருள். இலங்கைக்கான மற்றொரு பாரம்பரிய சிங்களப் பெயர் லக்டிவ என்பது 'தீவு' என்றும் பொருள்படும்.

## இவற்றையும் பார்க்க
* இலங்கையின் இடப்பெயர்கள்

## உசாத்துணை

## வெளி இணைப்புகள்

பகுப்பு:இலங்கை
துர்துசுகேத்தியா மீதான மங்கோலியப் படையெடுப்புகள்

**துர்துசுகேத்தியா மீதான மங்கோலியப் படையெடுப்பு** என்பது தற்போதைய செச்சினியா மற்றும் இங்குசேத்தியா ஆகிய நிலப்பகுதிகளின் மீது மங்கோலியர்களால் 13 மற்றும் 14ஆம் நூற்றாண்டுகளுக்கு இடையில் நடத்தப்பட்ட இரண்டு நீண்ட, பெருமளவிலான படையெடுப்புங்களைக் குறிப்பதாகும். மேற்கில் ஆலனியா, கிழக்கில் சிம்சிர் மற்றும் தெற்கில் சியார்சியாவின் கூட்டணி அரசான துர்துசுகேத்தியா ஆகியவற்றின் நிலப்பரப்புகள் மீது இந்தப் படையெடுப்புகள் நடத்தப்பட்டன. இந்தப் படையெடுப்புகள் பெரும் அழிவையும் மனித இழப்புகளையும் துர்துசுகேத்தியாவிற்கு ஏற்படுத்தின. ஆனால் இதற்குப் பிறகு அவர்கள் எப்படிப்பட்ட மக்களாக உருவாகினர் என்பதையும் பெருமளவுக்குத் தீர்மானித்தன. செச்சினியர்கள் மற்றும் இங்குசேத்தியர்களின் முன்னோர்கள் மங்கோலியர்களுடன் சண்டையிட்டு வெல்ல முடிந்த சில மக்களில் ஒருவராகக் கருதப்படுகின்றனர். அவர்கள் ஒருமுறையல்ல இருமுறை இதைச் செய்தனர். எனினும் இந்த வெற்றியானது அவர்களுக்குப் பெரும் சேதத்துடன் தான் வந்தது. அவர்களால் நிர்மாணிக்கப்பட்டிருந்த அரசுகள் முழுவதுமாக அழிக்கப்பட்டன. அவர்களது முந்தைய நிர்மாணிக்கப்பட்ட அமைப்புகளுக்கும் இந்த நிலை தான் ஏற்பட்டது. செச்சின் மற்றும் இங்குஷ் வரலாற்றில் மிக முக்கியமான நிகழ்வுகளாக இந்தப் படையெடுப்புகள் கருதப்படுகின்றன. செச்சினியா, இங்குசேத்தியா மற்றும் அவற்றின் மக்கள் மீது நீண்ட காலத்திற்கு விளைவுகளை ஏற்படுத்திய நிகழ்வுகளாக இப்படையெடுப்புகள் திகழ்ந்தன.  

## மங்கோலியப் படையெடுப்புகளின் நீண்டகால விளைவுகள்

### நாட்டுப்புறக் கதைகள்
எண்ணிக்கையில் அதிகமாக இருந்த மற்றும் சிறந்த ஆயுதங்களைக் கொண்டிருந்த படையெடுப்பாளர்களுக்கு எதிரான போராட்டங்களானவை சாதாரண மக்கள் மீது ஏராளமான சுமையை ஏற்படுத்தியது. தற்போதைய செச்சின் மற்றும் இங்குஷ் நாட்டுப்புறக் கதைகளில் ஒரு முக்கியமான பகுதியாக இந்தப் போராட்டங்கள் மற்றும் பிரச்சினைகள் காணப்படுகின்றன. இதில் ஒரு கதையானது, அர்குனில் வாழ்ந்த முன்னாள் குடிமக்கள், முதல் படையெடுப்பின்போது எவ்வாறு தெபுலோசுமதா மலைச் சரிவை வெற்றிகரமாகத் தற்காத்தனர் என்பதைக் கூறுகிறது. பிறகு அப்பகுதிக்கு திரும்பி வந்து மீண்டும் அதைக் கைப்பற்றினர். அம்ஜத் ஜய்மோவுக்கா என்கிற சிர்காசிய வரலாற்றாளர், பியாண் டி கார்பின் உள்ளிட்ட மேற்கு நாடுகாண் பயணிகளின் வரலாற்றுப் பதிவுகளுடன் இந்த நாட்டுப்புறக் கதைகளில் பல ஒத்துப் போகின்றன என்று கூறியுள்ளார். பியாண் டி கார்பின் 1253ஆம் ஆண்டு ஆலன்களின் ஒரு பகுதியினர் ஒரு மலையை 12 ஆண்டுகளாகத் தற்காத்தனர் என்று குறிப்பிட்டுள்ளார். 1967ஆம் ஆண்டு ஐ. ஏ. கிராஸ்னோ முதலில் பதிவு செய்த செச்சின் நாட்டுப்புறக் கதைகளுடன் இந்தக் குறிப்புகள் தொடர்புப்படுத்தப்படுகின்றன. அக்கதை இடிக் என்ற முதிர்ந்த வேட்டைக்காரன் ஒருவன் தன்னுடைய கூட்டாளிகளுடன் ஒரு மங்கோலிய-தாதர் நாடோடிக் கூட்டத்திற்கு எதிராக 12 ஆண்டுகளுக்கு ஒரு மலையைத் தற்காத்ததைப் பின்வருமாறு கூருகிறது:

## உசாத்துணை

பகுப்பு:மங்கோலியப் படையெடுப்புகள்
கொண்டா மக்கள்

**கொந்தா மக்கள்** (**Khonds** (also spelt **Kondha**, **Kandha**) இந்தியாவில் ஒடிசா மாநிலத்தில் வாழும் பழங்குடி மக்கள் ஆவார். இம்மக்கள் ஒடியா மொழியுடன், குயிய் மற்றும் குவி மொழிகளை ஒடியா எழுத்து முறைகளைக் கொண்டு எழுதிப் பேசுகின்றனர். 2011-ஆம் கணக்கெடுப்பின்படி, கொண்டா பழங்குடிகளின் மக்கள் தொகை 16,27,486 ஆக உள்ளது. மலைக்காடுகாளில் வேட்டையாடி வாழ்பவர்கள் மற்றும் சமவெளிகளில் வேளாண்மைத் தொழில் செய்பவர்கள் என கொண்டா மக்கள் இரு பிரிவினராக உள்ளனர்.

இட ஒதுக்கீடு சலுகை பெற இந்திய அரசு இம்மக்களை பட்டியல் பழங்குடி வகுப்பில் சேர்த்துள்ளது.  மேலும் ஆந்திரம், பிகார், சத்தீஸ்கர், மத்தியப் பிரதேசம், மகாராட்டிரா மற்றும் மேற்கு வங்காள மாநிலங்களில் இம்மக்களை பட்டியல் பழங்குடி வகுப்பில் சேர்த்துள்ளது.

## மேற்கோள்கள்

## வெளி இணைப்புகள்

* Pictures
* Sinlung Sinlung - Indian tribes
*Dongria Kondh Survival International (Includes Images)
*A 5 minute video about the tribe and the challenges they face from Vedanta Resources

பகுப்பு:இந்திய இனக்குழுக்கள்
பகுப்பு:இந்தியப் பழங்குடிகள்
பாகான் ஜெர்மால்

**பாகான் ஜெர்மால்** (ஆங்கிலம்: *Bagan Jermal*; (மலாய் *Bagan Jermal*; சீனம்: *峇眼惹玛*; ஜாவி: باڬن جرمال) என்பது மலேசியா, பினாங்கு, வட செபராங் பிறை மாவட்டத்தில் பட்டவொர்த் பெருநகருக்குள் அமைந்துள்ள ஒரு நகரம். பாகான் ஜெர்மால் எனும் அதே பெயரில் பினாங்கு தீவிலும் ஒரு நகரம் உள்ளது.

இந்த நகரத்திற்குத் தெற்கே பாகான் ஆஜாம் *(Bagan Ajam);* வடக்கே பாகான் லுவார் *(Bagan Luar)* நகரங்கள் உள்ளன. பாகான் ஜெர்மால் பகுதியில் அமைந்துள்ள கம்போங் பாகான் ஜெர்மால் *(Kampung Bagan Jermal)* என்ற கிராமத்தின் பெயரால் இந்த இடம் அழைக்கப்படுகிறது.

## பொது

கம்போங் குபாங் புவாயா *(Kampung Kubang Buaya),* கம்போங் பாயா *(Kampung Paya),* கம்போங் காஜா *(Kampung Gajah)* மற்றும் கம்போங் கஸ்தாம் *(Kampung Kastam)* ஆகியவை அருகிலுள்ள பிற கிராமங்கள்.

மலேசியாவின் தேர்தல் ஆணையம் *(Election Commission of Malaysia)* வழங்கிய புள்ளிவிவரங்களின்படி, பாகான் ஜெர்மால் தொகுதியில் மொத்தம் 24,608 வாக்காளர்கள் உள்ளனர். இதில் 68% சீனர்கள்; 17% மலாய்க்காரர்கள் மற்றும் 15% இந்தியர்கள்.

## மேற்கோள்கள்

## வெளி இணைப்புகள்

## மேலும் காண்க
* பட்டர்வொர்த்
* பாகான் டாலாம்
* பாகான் ஆஜாம்

பகுப்பு:மலேசிய நகரங்கள்‎
பகுப்பு:பினாங்கு
பகுப்பு:பினாங்கு மாநிலத்தின் நகரங்கள்‎
இலங்கையின் சுற்றுச்சூழல்

[right|thumb|[இந்தியப் பெருங்கடல்|இந்தியப் பெருங்கடலில் இலங்கை.]]
உலகின் உயிரியல் பன்முகத்தன்மை கொண்ட முக்கிய இடங்களில் ஒன்றாக இலங்கையின் சுற்றுச்சூழல் தனித்துவமுள்ளதாகக் காணப்படுகிறது.

## புவியியல்

thumb|600px|Diagrammatic section across Sri Lanka as per D. N. Wadia
தென் அமெரிக்கா, ஆப்பிரிக்கா, இந்தியா மற்றும் அந்தாட்டிக்காவை உள்ளடக்கிய தென் கோண்டுவானா மீப்பெரும் கண்டத்தின் ஒரு பகுதியாக இலங்கை இருந்தது. கோண்ட்வானா 140 மில்லியன் ஆண்டுகளுக்கு முன்பு உடையத் தொடங்கியது. இலங்கை அமைந்திருந்த  தட்டுப் புவிப்பொறைக் கட்டமைப்பான இந்தியப் புவித்தட்டு, யூரேசிய புவித்தட்டுடன் மோதி இமயமலையை உருவாக்கியது.

## உசாத்துணை

## வெளி இணைப்புகள்
;Environmental Groups
*Environment Sri Lanka
*Rainforest Protectors Trust | Sri Lanka

பகுப்பு:இலங்கை
இலங்கையில் சுற்றுச்சூழல் பிரச்சினைகள்

thumb|இலங்கையின் இருப்பிடம்
**[[இலங்கை]]யில் சுற்றுச்சூழல் பிரச்சினைகள்**  என்பது காடுகளை வெட்டுதல், அலையாத்தித் தாவரங்கள், பவளப் பாறை, மண் ஆகியவற்றை பெருமளவில் அழித்தல் ஆகியவற்றைக் கொண்டுள்ளது.

வளி மாசடைதல், நீர் மாசுபடுதல் ஆகியவை இலங்கைக்கு சவாலாக இருந்து, அவையிரண்டும் எதிர்மறையான சுகாதாரத் தாக்கங்களை ஏற்படுத்துகின்றன. அதிகப்படியான மீன்பிடித்தல், போதுமான நீர் முகாரமத்துவமின்மை (குறிப்பாக கிராமப்புறங்களில்) சுற்றுச்சூழல் மாசுபாட்டிற்கு வழிவகுக்கிறது. தீவிர வானிலை மாற்றங்கள், கடல் மட்ட உயர்வு போன்ற காலநிலை மாற்ற தாக்கங்களாலும் இலங்கை பாதிக்கப்புக்குள்ளாகிறது.

## உசாத்துணை

## மேலும் படிக்க
* Bandara, N. J. G. J. (2003-06-01). "Water and wastewater related issues in Sri Lanka". Water Science and Technology. 47 (12): 305–312. ISSN 0273-1223.
* Nandasena, Yatagama Lokuge S; Wickremasinghe, Ananda R; Sathiakumar, Nalini (2010-06-02). "Air pollution and health in Sri Lanka: a review of epidemiologic studies" *BMC Public Health* 10: 300.
* Rajasuriya, A., de Silva, M. W. R. N., & Oehman, M. C. (1995). Coral reefs of Sri Lanka: human disturbance and management issues. Ambio.

பகுப்பு:இலங்கை
புதுக்கோட்டை மாவட்ட ஊராட்சிப் பெயர்கள்

**புதுக்கோட்டை மாவட்ட ஊராட்சிகளின் பெயர்கள்** இங்கு அகரவரிசைப்படி தரப்பட்டுள்ளன. புதுக்கோட்டை மாவட்டத்தில் மொத்தம் 497 ஊராட்சிகள் உள்ளன. 

## தமிழ் அகர வரிசை

### அ






### ஆ






### இ






### ஈ






### உ






### ஊ






### எ






### ஏ






### ஒ






### ஓ






### க






### ச






### த






### ந






### ப






### ம






### ர






### ல






### வ






## உசாத்துணை

பகுப்பு:புதுக்கோட்டை
வில்லியம் சாடிலர் பிரேங்சு

**வில்லியம் சாடிலர் பிரேங்சு** *(William Sadler Franks)* (26 ஏப்பிரல் 1851, நெவார்க், நாட்டிங்காம்சயர் &ndash; 19 ஜூன் 1935, கிழக்கு கிரின்சுட்டெடு)) ஒரு பிரித்தானிய வானியலாளர் ஆவார்.

இவர் அரசு வானியல் கழகத்துக்கு 1880 ஜனவரி 9 ஆம் நாளன்று தேர்வு செய்யப்பட்டார். இவர் 1890 இலிருந்து1894 வரை பிரித்தானிய வனிய்ல் கழகத்தின் விண்மீன் நிறப் பிரிவினை இயக்கி வந்துள்ளார்.

இவர் 3890 விண்மீன்களுக்கான நிறங்களின் அட்டவணையை வெளியிட்டார்.

சுசெக்சில் உள்ள குரோபரோவில் அமைந்த இராபெர்ட்சு தனியர் வான்காணகத்தில் ஒண்முகில்களையும் விண்மீன் கொத்துகளையும் ஒளிப்படவழி நோக்கீடுகள் செய்யும் உதவியாளராக, அய்சக் இராபெர்ட்சு எனும் பயில்நிலை வானியலாளர் பிரேங்சை 1892 இலிருந்து 1904 வரை பணியில் அமர்த்தினார்.

ஆல்லனண்டு ஏன்பரி குழுமம் இவரை ஏன்பரி எனும் சுசெக்சில் உள்ள கிழக்கு கிரீன்விச்சில் அமைந்த தனியாரின் புரோக்கர்சுட்டு வான்காணகத்தில் நோக்கீட்டாளராக 1910 இல் வாடகைக்கு அமர்த்தியுள்ளது. இங்கு இவர் விண்மீன்களின் நிறங்களை ஆய்வைத் தொடர்ந்தார்; இரட்டை விண்மீன்களின் நுண்ணளவி அளவீடுகளயும் எடுத்துள்ளார். இவர் 1923 ஆம் ஆண்டில் அரசு வனியல் கழகத்தின் ஜாக்சந்குவில்ட் பதக்கத்தைப் பெற்றார்.

புரோக்கர்சுட்டு வான்காணகத்தில் பிரேங்சுவுடன் பணிபுரிந்த பிறரில் ஒருவர்ராக பதினாட்டை இளைஞரான பாட்ரிக் மூர் என்பவர் ஆவார் (பிரேங்சு இறக்கையில் 14 ஆண்டுகள் அகவை).

## மேற்கோள்கள்

## வெளி இணைப்புகள்
*

பகுப்பு:1851 பிறப்புகள்
பகுப்பு:1935 இறப்புகள்
பகுப்பு:பிரித்தானிய வானியலாளர்கள்
வெள்ளாளவிடுதி ஊராட்சி (கறம்பக்குடி)

**வெள்ளாளவிடுதி ஊராட்சி** (*Vellalaviduthi Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள கறம்பக்குடி வட்டாரத்தில் அமைந்துள்ளது. இந்த ஊராட்சி, புதுக்கோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1305 ஆகும். இவர்களில் பெண்கள் 662 பேரும் ஆண்கள் 643  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# ஓடச்சான்கொல்லை
# வெள்ளாளவிடுதி
# வளவன்தெரு
# வெள்ளாளவிடுதி ஆ.தி. காலனி
# வெள்ளாளவிடுதி மேலப்பட்டி
#குயவர்தெரு

## சான்றுகள்

பகுப்பு:புதுக்கோட்டை மாவட்ட ஊராட்சிகள்
பகுப்பு:த. இ. க. ஊராட்சித் திட்டம்